《捕盗至栗洪岭下道人庵滞留数日遣兴》
宋代·喻良能

乱山深处小溪隈，夏木阴阴水半回。
风岸欹斜对青竹，雨枝低半弄黄梅。
浓愁难办新诗语，吉耗聊倾浊酒杯。
戏彩老人须强饭，玉钩才吐即归来。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。